open-index/open-wikipedia-markdown huggingface dataset:
Lon Chaney jr.

**Lon Chaney jr.** (født **Creighton Tull Chaney**, 1906–1973) var en amerikansk skuespiller, kjent for sine roller i monsterfilmer og som sønn av sin mer kjente far, stumfilmskuespilleren Lon Chaney, Sr.. Chaney begynte skuespillerkarrieren under dåpsnavnet, men ble første gang navngitt som Lon Chaney jr. i 1935 som assistent ved et lite innspillingsstudio.

Chaney jobbet hardt for å komme ut av sin fars skygge. Han hadde mindre assistentjobber som utgangspunkt for sin egen karriere, men han studerte også sminke under sin far. Han fikk ingen roller før etter sin fars død, og hans første film var en ukreditert rolle i filmen *[[Girl Crazy]]* i 1932. Han oppnådde ingen berømmelse før filmen *[[Om mus og menn]]* i 1939 hvor han spilte «Lennie Small».

I 1941 fikk den brunøyde Chaney tittelrollen som *[[Ulvemannen]]* (*The Wolf Man*) for filmselskapet Universal Pictures Co. Inc., en rolle han ble forbundet med for resten av livet. Han opprettholdt en karriere i skrekkfilmer for filmselskapet i de neste årene, erstattet «Ulvemannen» med «Frankensteins monster» i filmer som *[[Frankenstein Meets The Wolfman]]*, *[[House of Frankenstein (1944)|House of Frankenstein]]*, *House of Dracula* og *[[Abbott og Costello i redselskabinettet]]*; foruten å være «Franksteins monster» i *The [[Ghost of Frankenstein]]*; mumien «Kharis» i *The Mummy's Tomb*, *The Mummy's Ghost* og *The Mummy's Curse*; og var «Dracula» i *Son of Dracula*, vanligvis anerkjent som hans eneste andre betydelige rolle i en film fra Universal etter *Ulvemannen*.

Universal lot Chaney også spille i en serie av psykologiske mysterier forbundet med radioserier kalt *Inner Sactum*. Det var flere forsøk på å gi ham hovedrollen i westernfilmer, slik som serien *Overland Mail*, men den 183 cm og 100 kg tunge skuespilleren endte opp i kun ordinære roller. Etter at han forlot Universal hadde han kun sporadiske roller, grunnet delvis av at han var forbundet med monsterroller og delvis grunnet hans alkoholisme, og i hans siste år på grunn av ettervirkningene av strupekreft. Det var nettopp på grunn av det siste at han spilte i sin siste film, *[[Dracula vs. Frankenstein]]* (1971), som en stum zombie ved navn «Groton» som var «Dr. Frankenstein»s assistent. Lon Chanel jr  spilte også i High Noon (1952) og fikk rollen av regissør Fred Zinnemann nettopp på grunn av den «flate» karakter hans stemme hadde fått. Lon Chanel jr spilte  byens tidligere sheriff.

Chaney ble svært populær med den nye generasjonen etter den andre verdenskrig etter at Universal utga sin katalog av skrekkfilmer for TV i 1956, og magasinet «Famous Monsters of Filmland» fokuserte stadig på hans filmer. Han ble hedret med et frimerke i 1997 hvor han ble avbildet i sin kjente rolle som monsteret «Ulvemannen».

Chaneys personlighet har blitt beskrevet som en veksling mellom å være en aggressiv bølle og andre ganger som meget vennlig. Han giftet seg to ganger og har en sønnesønn, Ron Chaney, som deltar på filmfestivaler og villig diskuterer sin forfedres liv og filmkarrierer.

## Filmografi

## Referanser


## Eksterne lenker
*
Informasjonskontoret for folkehøgskolen

**Informasjonskontoret for folkehøgskolen** er et fellesorgan og et informasjonskontor for de frilynte folkehøgskolene i Norge. Organisasjonen har 7 ansatte og holder til i Oslo. Kontoret arbeider med informasjonsarbeid. IF samarbeider med fagforeningen Norsk Folkehøgskolelag, og det er NF som gir ut bladet *Folkehøgskolen*.

Informasjonskontoret for folkehøgskolen har siden 2020 kontorer i Brugata 19, i Oslo.

## Referanser


## Se også
*Informasjonskontor for kristen folkehøgskole

## Eksterne lenker
*
Informasjonskontor for kristen folkehøgskole

**Informasjonskontor for kristen folkehøgskole** er et fellesorgan for folkehøgskoler med et kristent formål. Det er i dag 34 slike skoler i Norge.

IKFs formål er «å drive informasjon om folkehøgskolen generelt, om den kristne folkehøgskolen spesielt og om dei einskilde tilknytte skolane. Kontoret skal også støtte skolane i deira rekrutteringsarbeid.» IKF har felles sekretariat i Oslo med fagforeningen Noregs Kristelege Folkehøgskolelag (NKF), og har 8 ansatte. IKF og NKF er samlokalisert med Informasjonskontoret for folkehøgskolen (IF), fagforeningen Norsk folkehøgskolelag (NF) og Folkehøgskolerådet i Øvre Vollgate 13 i sentrum i Oslo. IKF var opprinnelig drevet som en del av virksomheten ved NKFs kontor, men ble i 1998 skilt ut som en egen virksomhet. NKF gir ut bladet *Steg*. 

## Se også
* Informasjonskontoret for folkehøgskolen, som dekker de frilynte folkehøgskolene  

## Referanser


## Eksterne lenker
* 
* folkehogskole.no – felles nettportal for alle norske folkehøgskoler
Tennevoll

**Tennevoll** (nordsamisk: *Deannja*) er et tettsted og administrasjonssenteret i Lavangen kommune i Troms.  Tettstedet har  innbyggere per 1. januar  og ligger innerst i fjorden Lavangen.

Kommunens eneste skole ligger her.

## Referanser
Sun

**Sun** kan vise til:

* Sun (navn), et kinesisk slektsnavn
* Sun (personlig navn), et personlig navn (fornavn)
* Sun Microsystems, et amerikansk selskap
* Sun Records
* Sun Studio
* *[[The Sun]]*, en britisk tabloidavis
Peter Wilhelm Lund

**Peter Wilhelm Lund** (1801–1880) var en dansk zoolog og paleontolog.

Lund var født inn i en velstående familie i København og studerte medisin ved Københavns Universitet. I 1825 gjorde han sin første reise til Brasil der han brukte tre år på å samle inn planter nær Rio de Janeiro. I 1829 kom han tilbake til Europa hvor han tok en doktorgrad ed Universitetet i Kiel. Han reiste på nytt  til Brasil i 1833 for å gjøre zoologiske undersøkelser. Han etablerte seg i byen Lagoa Santa i delstaten Minas Gerais hvor han ble frem til sin død. I denne perioden undersøkte han en rekke grotter der det fantes benrester etter forhistoriske dyr, blant annet kjempedovendyr og sabeltannet tiger. I 1834 oppdaget han benrester etter en prehistorisk hominid som senere er blitt omtalt som *Lagoa Santa-mannen.*

Den norske tegneren og maleren Peter Andreas Brandt jobbet sammen med Lund og illustrerte funnene som ble gjort i de ulike grottene. 

## Referanser
DS «Ternen»

**DS «Ternen»** var i perioden 1904–1957 en lokalrutebåt i rute Bergen-Austevoll-Fitjar, i alle år etter 1923 for Hardanger Sunnhordlandske Dampskipsselskap. «Ternen», som på folkemunne ble kalt *Tedno*, var en populær båt som rakk å bli noe av en institusjon i det værharde ruteområdet. I 1957 ble den solgt til Holmestrand, ombygd til motordrift og benyttet i lokalrutefart Holmestrand-Oslo frem til 1962. Båten ble vurdert ombygd til fraktefartøy på Vestlandet, men var for dårlig i skroget og gikk derfor til opphugging i 1963.

## Sørlandet
* **August 1897**: Levert fra Thorskogs Mekaniske Verkstad, Thorskog i Sverige (byggenr. 137) som rutebåt **«Ternen»** til AS Ternen / v. Michael Blom Bakke, Arendal. Kjenningsmål: 86,1’ x 17’ x 9,9’  Brt:109. Motor: 2syl Compound dampmaskin (Thorskog)  22nhk. Benyttet i kystrutefart Arendal-Kristiansand og «hurtigrute» Arendal-Kristiania (Oslo).

## Hordaland
* **Januar 1904**: Solgt til Hordalands Dampskibsselskab, Bergen / Lars R. Lerøen, Lerøy / reg. Bergen. Benyttet i lokalrutefart. Gikk tre dager i uken Bergen-Austevoll-Fitjar (Bergen-Bratholmen-Ekerhovd-Søre Lie-Lerøy-Klokkarvik-Kleppsholmen-Håkonsund-Krosshamn-Hufthamar-Torangsvåg-Austevollshella-Storebø-Rostøysund-Kvalvåg på Stolmen-Djupevåg-Rabben-Fagerbakke-Bekkjarvik på Selbjørn-Vinnesvågen sør på Hufterøy-Gloppevågen-Fitjar). Gikk også to dager i uken Bergen-Askøy (Varnesund, Tveitevåg og Haugland). Båten var populær (den ble gjerne kalt *Tedno* på folkemunne), men eierselskapet slet med å få lønnsom drift. 

* **Februar 1923**: Eierselskapet med båt og rute overtatt av Hardanger Søndhordlandske Dampskibsselskab, Bergen for kr.50 000. Dette hadde også vært på tale i 1909, men ble da ikke noe av. Fortsatte i de samme rutene.

* **1. januar 1927**: Ruten på Askøy ble overtatt av Dampskibsselskabet Topdal etter forhandlinger med HSD. «Ternen» fortsatte i ruten Bergen-Austevoll-Fitjar på heltid. 

* **Oktober 1930**: Eierselskapet moderniserte navnet til Hardanger Sunnhordlandske Dampskipsselskap, Bergen.

* **April 1940-mai 1945**: Gikk i ruten hele krigen. 

* **Sommer 1945**: Overhalt og reparert ved Frydenbø Slip, Damsgård i Bergen. 

* **Høst 1945**: Satt i fart igjen. 

* **1948**: Ombygd og modernisert. Ombygning til motordrift ble vurdert. men ikke gjennomført. Overbygningen forlenget akterover.   brt:123
 
* **Juli 1952**: Ruten på Austevoll-Fitjar overtatt av innleid lokalrutebåt «Skjærgaard». «Ternen» opplagt som reservebåt.

## Oslofjorden
* **Mars 1957**: Solgt til Hurum-Holmestrand-Ruten, Holmestrand. Ombygd til motordrift: 2syl 2tev Bolinder råoljemotor  200bhk (1929). Benyttet i lokalrute Holmestrand-Oslo. 

* **1961**: Ruten innstilt og båten i opplag. 

## Etterhistorie
* **Vår 1962**: solgt til Ivar Matre, Sandeid / reg. Holmestrand. Tenkt ombygd til fraktefartøy, men skroget var i for dårlig stand. 

* **Sommer 1963**: Opphugget i Ølensvåg. 

## Kilder
* www.skipet.no / Per Alsaker
* «Fjordabåten»  Dag Bakka jr.  1994 
* «Over Fjord og Fjell, HSD 1880–1980»  Bård Kolltveit  1980
* «Bergenske Fjordabåter»  Dag Bakka jr. for Bergens Tidende  1974
Jon Julius Sandal

**Jon Julius Sandal** (født 1969) er tidligere vokalist i de islandske pønkrockbandene Sogblettir (1986&ndash;1987), Dýrið Gengur Laust (1989&ndash;1991) og Niður (1992&ndash;1995), men la rocken på hyllen da han flyttet til Norge i 1995. I Norge har han blant annet startet prosjektet Heimskringla.no, som er den største samlingen norrøne tekster på internett. 

Jon Julius Sandal er politisk aktiv, sosialliberalist og tidligere medlem i Venstre. Han har engasjert seg i samfunnsdebatten, blant annet i lokaldemokrati og kvaliteten i barnehagene. Sandal var Venstres førstekandidat til bydelsutvalget i Bydel Grorud og kandidat for Oslo Venstre til Oslo bystyre ved kommunestyre- og fylkestingsvalget 2011. Han ble valgt inn for Venstre i bydelsutvalget i Grorud for perioden i 2011–2015. Det er første gang Venstre er representert i Grorud bydelsutvalg. Siden 2013 representerer han Miljøpartiet De Grønne i Grorud bydelsutvalg.

Sandal driver også plateselskapet Helvetes Indre Kretser, og er manager for det norske rockebandet Golden Core.

## Priser
* Sokneprest Alfred Andersson-Ryssts fond 2017.

## Politiske verv
* 2015 – 2019 Medlem av Grorud bydelsutvalg (MDG)
* 2015 – 2019 Nestleder av Mangfold-, oppvekst og kulturkomiteen i Bydel Grorud (Grorud bydelsutvalg)
* 2015 – 2019 Varamedlem til Oslo Bystyre (MDG) 
* 2014 – 2015 Bydelslagsleder i Grorud MDG
* 2013 – 2015 Medlem av Grorud bydelsutvalg (gruppeleder for MDG)
* 2011 – 2013 Medlem av Grorud bydelsutvalg (gruppeleder for V)
* 2011 – 2015 Medlem av mangfold-, oppvekst- og kulturkomiteen (Grorud bydelsutvalg)
* 2009 – 2012 Bydelslagsleder i Grorud Venstre
* 2009 – 2012 Medlem av Oslo Venstres hovedstyre
* 2008 – 2009 Nestleder i Grorud Venstre
* 2007 – 2008 Varemedlem til styret i Grorud Venstre

## Referanser


## Eksterne lenker
* heimskringla.no – norrøne tekster og kvad
* Venstres offisielle side om Jon Julius Sandal
* «Idealister får Edda på nettet». Artikkel i forskning.no
Candidatus philologiæ

**Candidatus philologiæ** (menn) eller **candidata philologiæ** (kvinner) (forkortet **cand.philol.**) var en høyere universitetsgrad i historisk-filosofiske fag (humaniora), som ble oppnådd på grunnlag av en hovedfagseksamen. Cand.philol. bygget på cand.mag.-graden eller tilsvarende og kunne oppnås ved universiteter og offentlig godkjente høyskoler i Norge inntil vårsemesteret 2007. De norske universitetsgradene pr. 2000 er beskrevet i NOU 14 : *Frihet med ansvar*.

I skolevesenet kvalifiserte graden med praktisk pedagogisk påbygning til stilling som lektor.

## Referanser
Julia Mancuso

**Julia Mancuso** (født 9. mars 1984 i Reno i Nevada i USA) er en amerikansk tidligere alpinist.

## Karriere
Hun debuterte i verdenscupen i november 1999, 15 år gammel.

I 2002 ble hun tredobbelt juniorverdensmester i Tarvisio i Italia, da hun vant både utfor, storslalåm og kombinasjonen. Hun vant ytterligere to junior-VM-titler i 2003 og 2004, i henholdsvis Super-G og kombinasjonen.

Under VM i alpint 2005 tok hun bronse i super-G, og en uke senere kjørte hun også inn til bronse i storslalåm.

Karrierens høydepunkt kom under OL 2006, der hun overraskende tok gullmedaljen i storslalåm foran finske Tanja Poutiainen og svenske Anna Ottosson. Rennet var preget av tykk tåke og kraftig snøfall. Hun deltok også i OL 2010 og oppnådde da en andreplass i kombinasjonen og i utfor.

Hun la opp i januar 2018.

## OL- og VM-medaljer
### OL-medaljer
* 2006 Torino – **Gull** i storslalåm
* 2010 Vancouver-sølv i Utfor og Kombinasjonen.

### VM-medaljer
* 2005 Bormio – Bronse i super-G
* 2005 Bormio – Bronse i storslalåm
* 2007 Åre – Sølv i superkombinasjonen
* 2011 Garmisch-Partenkirchen-sølv i super-G.

## Resultater i verdenscupen i alpint
### Enkeltseire

### Sammenlagtplasseringer

## Referanser


## Eksterne lenker
* 
*
Nøkken (band)

**Nøkken** er et norsk band som ble dannet i 1979 av vokalist Turid Pedersen og gitarist og låtskriver Bjørn Vassnes, begge med bakgrunn fra folkrock-gruppa Erter, Kjøtt og Flesk.

## Medlemmer
### Nåværende medlemmer
* Turid Pedersen – vokal
* Bjørn Vassnes – gitar og kor
* Odd Arvid Eilertsen – bass og kor

### Tidligere medlemmer
* Per Eriksen – trommer og kor (1983)
* Steinar Brekke – bass og kor (1983)
* Arne Størmer – gitar (1980)
* Halldor Krogh – gitar (1979–1983)
* Kåre Sandvik – tangenter (1979)
* Karsten Olsen – trommer (1979–1982)
* Sverre Erik Henriksen – bass / produsent (1979–1982)
* Hans Petter Gundersen – gitar (1979)

## Diskografi
* 1979: *[[Nokka nytt]]*
* 1981: *[[Om det ikkje går buss]]*
* 1981: *[[Prinsessa, krigen og de evige verdian]]*
* 1983: *[[Åpent for lys]]*
* 2002: *[[Nøkken 1978&ndash;1984]]* (samlealbum)
* 2004: *[[Tusen lys]]*
* 2012: *[[Nøkken 2012]]*

## Eksterne lenker
*Nøkken  &ndash; hjemmeside fra Tylden & Co.
MK «Austli» (1917)

**MK «Austli»** var en motorkutter bygget i 1917. Den ble solgt til Hardanger Sunnhordlandske Dampskipsselskap (HSD) i 1920 som selskapets første motorfartøy. «Austli» gikk i lokalrutefart i Sunnhordland frem til 1948 da den ble solgt og tatt i bruk som fraktefartøy. Den ble slettet fra norsk register i 1975.

## MK «Austli»
* **1917**: Levert fra Gunvald Ottesen, Sagvåg på Stord som motorkutter **«Austli»** til Aanen Vikanes, Sagvåg. Kjenningsmål: 59’ x 15,7’ x 7,2’  Brt:33  Motor: 2syl 2tev Rap semidiesel 40bhk.
* **1917**: Solgt til H. W. Schaathun, Stavanger.
* **April 1920**: Solgt til Hardanger Søndhordlandske Dampskibsselskab, Bergen for kr.50 000 som selskapets første motorfartøy. Noe ombygd i Sagvåg. Passasjerinnredning.
* **Juni 1920**: Satt inn i ny supplerende lokalrute på Sunnhordland, hvor HSDs DS «Fjæra» gikk Sunnhordland lokalrute (Leirvik-Mosterhamn-Valevåg-Leirvik-Halsnøy-Sunde). Ruten ble godt mottatt av passasjerene, men ikke båten fordi den var for liten og gikk for sakte.
* **1922**: Ny motor montert.
* **Oktober 1930**: Eierselskapet oppdaterte navnet til Hardanger Sunnhordlandske Dampskipsselskap, Bergen.
* **Mars 1948**: Solgt til Ludvig Baardsen, Stord. HSD tok forbehold om å kunne leie båten tilbake for bruk i rutene ved behov.
* **1950**: Solgt til Lars Hetlelid, Sagvåg på Stord. Benyttet i fraktfart.
* **1975**: Slettet fra norsk register. Trolig solgt til Tyskland i 1974 for bruk som lystbåt.

## Kilder
*www.skipet.no / Per Alsaker
*https://web.archive.org/web/20160314210839/http://www.sagvaagen-kystlag.no/ / Sagvaagen Kystlag
* «Over Fjord og Fjell, HSD 1880–1980»  Bård Kolltveit  1980
Liste over sogn i Sør-Hålogaland bispedømme

Dette er en liste over sogn i Sør-Hålogaland bispedømme.

## [[Bodø domprosti]]

* Domkirken
* Bodin
* Innstranden
* Rønvik
* Kjerringøy
* Saltstraumen
* Fore og Meløy
* Halsa
* Glomfjord
* Gildeskål
* Værøy
* Røst
* Skjerstad og Misvær

## [[Sør-Helgeland prosti]]

* Brønnøy
* Vevelstad
* Velfjord og Tosen
* Bindal
* Sømna
* Vega

## [[Indre Helgeland prosti]]

* Mo
* Gruben
* Nord-Rana
* Nevernes
* Sjona
* Røssvoll
* Hattfjelldal
* Hemnes
* Korgen
* Bleikvassli
* Grane
* Dolstad
* Drevja
* Elsfjord

## [[Nord-Helgeland prosti]]

* Alstahaug
* Sandnessjøen
* Leirfjord
* Tjøtta
* Herøy
* Dønna
* Nesna
* Lurøy
* Træna
* Aldersund
* Rødøy

## [[Salten prosti]]

* Fauske
* Valnesfjord
* Sulitjelma
* Saltdal
* Øvre Saltdal
* Beiarn
* Sørfold
* Steigen
* Nordfold
* Leiranger

## [[Ofoten prosti]]

* Narvik
* Ankenes
* Bjerkvik
* Skjomen
* Hamarøy
* Sagfjord
* Kjøpsvik
* Drag/Helland
* Korsnes
* Ballangen
* Evenes

## [[Lofoten prosti]]

* Svolvær
* Strandlandet
* Vågan
* Gimsøy og Strauman
* Henningsvær
* Valberg
* Stamsund
* Borge
* Buksnes
* Hol
* Flakstad
* Moskenes

## [[Vesterålen prosti]]

* Hadsel
* Sortland
* Dverberg
* Bjørnskinn
* Andenes
* Bø og Malnes
* Øksnes
* Lødingen
Julia Roberts

**Julia Fiona Roberts** (født 1967) er en amerikansk skuespiller. Hun ble først kjent etter å ha spilt i den romantiske komedien *[[Pretty Woman]]* sammen med Richard Gere. Siden den gang har hun spilt i flere kjente filmer, mottatt en rekke priser, og blitt blant de best betalte skuespillerne i Hollywood.

## Bakgrunn
Roberts ble født i Smyrna i Georgia 28. oktober 1967. Foreldrene skilte seg i 1972, da Roberts var 5 år gammel. Faren hennes, Walter Grady Roberts, jobbet som en støvsugerselger og skuespiller. Moren, Betty Lou Bredemus, jobbet som sekretær i en kirke i tillegg til at hun var skuespiller. Moren giftet seg igjen med en annen mann, mens faren døde av kreft fire år senere. 

Som ung ville Roberts bli veterinær. Men etter at hun var ferdig på Smyrnas Campbell High School dro hun til søsteren sin i New York for å utvikle seg som skuespiller. I New York begynte hun som modell for Clicks modelling samtidig som hun tok skuespillertimer.

## Privatliv
Roberts skal angivelig ha hatt et forhold til skuespillerne Jason Patric, Liam Neeson, Kiefer Sutherland og Dylan McDermott. Den 25. juni 1993 giftet hun seg med countrysangeren Lyle Lovett i St. James Lutheran Church i Marion i Indiana. De ble separert i mars 1995 og senere skilt. Roberts hadde et forhold til skuespilleren Benjamin Bratt fra 1998 til 2001.

Roberts møtte sin kommende ektemann, kameramannen Daniel Moder, under innspillingen av filmen *[[Meksikaneren]]* i 2000. Hun var da i et forhold med Bratt, mens Moder var gift med Vera Steimberg. Han søkte om skilsmisse litt over et år senere. Roberts og Moder giftet seg 4. juli 2002 på hennes ranch i Taos i New Mexico. De har tre barn sammen: tvillingene Hazel Patricia og Phinnaeus «Finn» Walter Moder (født 28. november 2004) og Henry Daniel Moder (født 18. juni 2007).

Magasinet *[[People (magasin)|People]]* har kåret Roberts til én av verdens 50 vakreste kvinner åtte ganger.

## Filmografi

## Priser
* 1990: Golden Globe: Beste kvinnelige birolle i filmen *[[Steel Magnolias]]*
* 1991: Golden Globe: Beste kvinnelige skuespiller i en komede; *[[Pretty Woman]]*
* 2000: Oscar, BAFTA, Golden Globe, National Board of Review Award og Screen Actors Guild Award for beste kvinnelige skuespiller i filmen *[[Erin Brockovich (film)|Erin Brockovich]]*

## Referanser


## Eksterne lenker

* 
* 
* 
*
Liste over sogn i Nord-Hålogaland bispedømme

Dette er en liste over sogn i Nord-Hålogaland bispedømme.

## [[Tromsø domprosti]]

* Domkirken
* Tromsøysund
* Ullsfjord
* Kroken
* Elverhøy
* Grønnåsen
* Kvaløy
* Hillesøy
* Sandnessund
* Karlsøy
* Svalbard

## [[Trondenes prosti]]

* Trondenes
* Sandtorg
* Harstad
* Kanebogen
* Ibestad
* Andørja
* Skånland
* Astafjord
* Tovik
* Kvæfjord
* Gratangen
* Vågsfjord
* Tjeldsund

## [[Senja prosti]]

* Lenvik
* Sørreisa
* Dyrøy
* Tranøy
* Berg
* Torsken
* Målselv
* Øverbygd
* Salangen
* Lavangen
* Bardu
* Balsfjord og Malangen

## [[Nord-Troms prosti]]

* Lyngen
* Storfjord
* Kåfjord
* Nordreisa/Ráissa/Raisin
* Skjervøy
* Kvænangen

## [[Alta prosti]]

* Alta
* Talvik
* Loppa
* Hasvik

## [[Hammerfest prosti]]

* Hammerfest
* Lebesby
* Nordkapp
* Kvalsund
* Kokelv
* Måsøy
* Gamvik

## [[Indre Finnmark prosti]]

* Karasjok/Kárášjohka
* Kautokeino/Guovdageaidnu
* Nesseby/Unjárga
* Tana/Deanu
* Porsanger/Porsáŋgu

## [[Varanger prosti]]

* Vadsø
* Sør-Varanger
* Vardø
* Båtsfjord
* Berlevåg

## Eksterne lenker
*Prostier i Nord-Hålogaland bispedømme. Den norske kirke
HMS «LCG (L) 681» (1945)

**HMS «LCG (L) 681»** var et fartøy bygget i 1945 for Royal Navy som landgangsfartøy. Hardanger Sunnhordlandske Dampskipsselskap (HSD) kjøpte skipet i 1947 med tanke på om bygge det om til ferge. Det ble solgt videre to år etter og anvendt som lekter.

## Teknisk informasjon
*Byggeår: 1945
*Bygget av: N/A
*Brutto RT: 
*Netto RT: 
*PC: 
*Dødvekttonn: 
*Lengde: 57,3 meter
*Bredde: 11,6 meter
*Dybde: 3,3 meter
*Fart: N/A knop
*Personbilkapasitet: 
*Passasjerkapasitet: N/A
*Motor: 2x 12cyl. 4T DM (Davey, Paxman & Co. Ltd., Colchester), 1000 brutto HK

## Historie
*1945: Levert som **HMS «LCG (L) 681»** for The Royal Navy
*1947: Innkjøpt av HSD, Bergen. Omdøpt **«LCG (L) 681»**. Tanken var å bygge om til bilferge, men det ble aldri gjort.
*1949: Solgt til Henrik Nergaard, Bergen. Anvendt som lekter.
*1951: Solgt til Sivert Bakke, Bergen
*1952: Opphugget i Belgia

## Kilder
*www.skipet.no / Per Alsaker
Eberhart Jensen

**Eberhart Jensen** (født 22. juli 1922 i Røyken i Buskerud, død 16. januar 2003 i Bærum) var professor i astronomi ved Universitetet i Oslo fra 1965 til 1992. Hans vitenskapelige arbeider var innen plasmafysikk og obeservasjonell og teoretisk solfysikk.

Eberhart Jensen begynte å studere realfag ved Universitetet i Oslo i 1942, men studiene ble avbrutt da universitet ble stengt i 1943, og Eberhart Jensen var blant studentene som ble sendt til konsentrasjonsleirer i Tyskland. Han ble cand.real. med hovedfag astronomi i 1949 (hans veileder var Svein Rosseland) og var deretter doktorgradsstudent ved University of Chicago med Subramanyan Chandrasekhar som veileder. Han fikk graden Ph.D. der i 1953. Han var universitetslektor ved Institutt for teoretisk astrofysikk, Universitetet i Oslo fra 1959, dosent fra 1961 og ble utnevnt til professor i astronomi 1965.

## Referanser
MK «Kinsarvik»

**MK «Kinsarvik»** var en motorkutter bygget i 1930 for Hardanger Sunnhordlandske Dampskipsselskap som bilførende lokalrutebåt. Den ble typisk benyttet i de første utgavene av fergesamband i indre Hordaland frem til disse typisk ble overtatt av spesialbygde bilferger på femtitallet. «Kinsarvik» fikk i likhet med mange andre utrangerte lokalrutebåter et etterliv som fraktefartøy på kysten, og i «Kinsarvik»s tilfelle trengtes ingen omfattende ombygning. Som fraktefartøyet **«Langøysund»** var den i fart frem til den ble kondemnert etter en grunnstøting i 1973.

Som ny i 1930 ble «Kinsarvik» satt inn i sambandet: Norheimsund-Ringøy-Eidfjord, men etter 3 år der, ble den satt inn i sambandet Kyrping - Fjæra. Den gikk i Åkrafjorden frem til midten av andre verdenskrig. Da ble båten beslaglagt av tyskerne, og etter en ombygging sendte de den opp til Finnmark i november 1944. Der skulle den hjelpe til med tyskernes tvangs-evakuering av Finnmark. Etter krigen fikk den et påbygg som gjorde den litt større, og den ble da satt inn i sambandet Ulvik-Brimnes i indre Hardanger.

## MK «Kinsarvik»

* **Juni 1930**: Levert fra Gravdal Skibsbyggeri & Trelastforretning, Sunde i Sunnhordland (byggenr. 255) som motorkutter og bilførende lokalrutebåt **«Kinsarvik»** til Hardanger Sunnhordlandske Dampskipsselskap,Bergen. Kjenningsmål: 77,4’ × 20’ × 8,9’  Brt:91  Motor: 2syl 2tev Wichmann 90-120bhk. Kunne frakte 5 personbiler på tvers foran overbygget. Benyttet i «fergerute» Norheimsund-Ringøy-Eidfjord.
* **1933**: Satt inn i «fergerute» Kyrping-Fjæra i Åkrafjorden, og avløste der innleide «Jøsenfjord» i den bilførende lokalruten Utåker-Skånevik-Kyrping-Fjæra.
* **1940**: Ombygd.
* **2. november 1944**: Rekvirert av Kriegsmarine. Benyttet under evakueringen av Finnmark. «Kinsarvik» hadde i tiden den var rekvirert flere motorhavari og lå en del på verksted.
* **1. juni 1945**: Tilbakelevert med defekt maskin.
* **1949**: Ombygd.  brt:110
* **1951**: Satt inn i fergerute Ulvik-Brimnes.
* **Sommer 1953**: Ruten overtatt av rederiets ferge «Folgefonn».
* **1957**: Satt inn i fergeruten Ulvik-Brimnes igjen (etter at «Folgefonn» måtte flyttes til Sunnhordland).

## MK «Langøysund»
* **1959**: Solgt til Olaus Langøen m.fl., Rongevær / reg. Bergen. Omdøpt **«Langøysund»**. Ombygd til fraktefartøy. Brt:109. Benyttet i fraktfart.
* **1968**: P/r Gunnar & Atle Langøy, Rongevær / reg. Bergen. Benyttet i fraktfart.
* **ca.1970**: Ommålt.  brt:98
* **15. januar 1973**: Grunnstøtte i Alverstraumen i ballast. Fikk store skader.
* **1975**: Slettet fra norsk register som kondemnert.

## Se også
*«Kinsarvik» er brukt som skipsnavn på flere skip i HSD. Andre skip med navn «Kinsarvik».
## Litteratur
* 
* 
## Eksterne lenker
* Kinsarvik (1930) på Fjordfähren in Norwegen . Tyskspråklig side med ytterligere informasjon og bilder
*
MK «Haugland I»

**MK «Haugland I»** var i perioden 1929–1940 en lokalrutebåt tilhørende Thomas Boge, Bogavik i Fusa, men i realiteten finansiert av Hardanger Sunnhordlandske Dampskipsselskap for å konkurrere ut en sjenerende konkurrent i selskapets ruteområde. «Haugland I» var blant fartøyene som under dramatiske omstendigheter fraktet flyktninger over Nordsjøen under krigen. Da den kom tilbake til Norge etter krigen ble den ikke funnet regningsvarende å sette i stand som rutebåt igjen og ble i stedet solgt og ombygd til fraktefartøy. Den forsvant fra skipsregisteret i 1980.

## MK «Haugland I»
* **192x**: Kontrahert ved Ottesens Skipsbyggeri, Sagvåg på Stord (167) av Hans H. Haugland, Herdla.
* **192x**: Solgt til P/r / v. Thomas Boge, Bogavik i Fusa på beddingen. Ferdigstilt som lokalrutebåt.
* **Juni 1929**: Levert som motorkutter og lokalrutebåt **«Haugland I»** og reg. Bergen. Kjenningsmål: 80’ x 18,7’ x 8,9’  Brt:82  Motor: 2syl 2tev Union 2E semidieselmotor 80-120bhk. Boge inngikk en hemmelig avtale med Hardanger Sunnhordlandske Dampskipsselskap, Bergen: HSD tok det økonomiske ansvar for «Haugland I», mot at Boge tok opp konkurransen med «Lønningdal I» som var en brysom konkurrent for HSDs ruter i Midthordland og Hardanger. I praksis ble «Haugland I» gående hakk i hæl på «Lønningdal I» og tilbød til en hver tid litt billigere billetter og frakter. Den hemmelige avtalen lakk etter hvert ut og «Haugland I» ble kalt «lausonjen te HSD» på folkemunne. Da «Lønningdal I»s eiere fikk levert den nye og større «Lønningdal II» i 1932, var slaget for «Haugland I» etterhvert tapt.
* **1935**: Satt inn i lokalrutefart for HSD i Hardanger.

## Annen verdenskrig
* **Sommer 1940**: Satt inn i lokalruten Bergen-Bømlo ytre led og kom der snart i kontakt med den illegale Englandsfarten.
* **27. november 1941**: Dro fra Kollavåg på Bremnes på Bømlo til Shetland med 40 flyktninger som ikke hadde fått plass da skøyten «Blia» gikk like i forveien. Blant de 40 var 14 kvinner og 4 barn. «Haugland I» kom snart ut i storm og fikk en svært hard overfart. Stormen raste i halvannet døgn. Flere ganger kom sjøen ned i maskinrommet slik at maskinen stoppet, men maskinbesetningen surret seg fast og fikk start hver gang. «Blia» forliste i uværet og alle ombord omkom.
* **29. november 1941**: Ankom Lerwick på Shetland utpå ettermiddagen. «Haugland I» ble overtatt av allierte myndigheter.
* **7. desember 1941**: Sank ved kai i Lerwick i uvær.
* **Desember 1941**: Hevet og ført til den norske slippen i Buckie, Skottland for reparasjon.
* **Januar 1943**: Rekvirert av The Royal Navy.

## Fraktefartøy
* **Vår 1946**: Tilbakelevert eier i nedslitt tilstand og tatt til Norge. HSD fant det ikke regningsvarende å påkoste reparasjon og oppgradering.
* **1946**: Solgt til Ragnvald Øvrebø, Naustdal. Ombygd til fraktefartøy.
* **1952**: Solgt til P/r / v. Asmund Hofsø, Tromsø / reg. Harstad. I fraktfart.
* **1980**: Slettet fra norsk register som kondemnert. Ukjent skjebne.

## Kilder
*www.skipet.no / Per Alsaker
* «Fjordabåten»  Dag Bakka jr.  1994 
* «Over Fjord og Fjell, HSD 1880–1980»  Bård Kolltveit  1980

## Eksterne lenker
*
MS «Lønningdal II»

**M/S «Lønningdal II»** er et motorskip bygget i 1932 for Engel H. Lønningdal P/R, Os/Bergen. Skipet var i flåten til Hardanger Sunnhordlandske Dampskipsselskap (HSD) som **«Bjoa»** fra 1951 til 1967.

## Teknisk informasjon
*Byggeår: 1932
*Bygget av: Skaalurens Skibsbyggeri, Rosendal - Bnr. 141
*Brutto RT: 185
*Netto RT: 120
*PC: 
*Dødvekttonn: 
*Lengde: 29,6 meter
*Bredde: 7,3 meter
*Dybde: 3,0 meter
*Fart: N/A knop
*Personbilkapasitet: 
*Passasjerkapasitet: N/A
*Motor: 2T EV Wichmann RM, 150 brutto HK

## Historie
*1932: Levert som «Lønningdal II» for Engel H. Lønningdal P/R, Os/Bergen
*1938: Ny motor: 4cyl. 2T EV Wichmann RM, 320 bHK
*1951: Januar: Innkjøpt av HSD, Bergen. Omdøpt «Bjoa»
*1967: Solgt til Jørgen Jørgensen, Tysse i Samnanger, rigget ned til lekter og tønnelager.
*1969: Skadet under brann og senket av eieren

## Kilder
*www.skipet.no / Per Alsaker
MS «Ulvik»

**MS «Ulvik»** var et motorskip bygget i 1952 for Hardanger Sunnhordlandske Dampskipsselskap. Skipet gikk i rutefart for HSD til 1972 i kombinert laste og passasjertrafikk sammen med MS «Ullensvang». «Ullensvang» og «Ulvik» byttet på å gå i rutene Hardanger og Bergen, og Hardanger, og Hardanger og Stavanger. Det var to ukentlige avganger fra hver av byene og skipene skiftet over i den andre ruten enten i Norheimsund eller i Ulvik.

Skipet ble solgt i 1972. I 1997 ble det omregistrert til fiskebåt på Cookøyene.

I april 2017 ble skipet hugget opp i Britisk Columbia, på vestsiden av Canada.

## Teknisk informasjon
*Byggeår: 1952
*Bygget av: Bergens Mek. Verksteder, Bergen (# 402)
*Brutto RT: 424
*Netto RT: 206
*PC: 184
*Dødvekttonn: 
*Lengde: 43,3 meter
*Bredde: 8,2 meter
*Dybde: 3,2 meter
*Motor: 4cyl. 2T EV DM (Wichmann Motorfabrikk, Rubbestadneset), 600 bHK HK

## Historie
*1952: Desember: Levert som **«Ulvik»** for HSD, Bergen
*1972: Desember: Solgt til Leslie Alston (Albro Ltd.), Ipswich, UK. Omdøpt **«Miss Albro»**
*1982: Solgt til Hevea Transport Ltd., Georgetown, CI. Omb. cargo: 490 brt, 322 nrt. Omdøpt **«Ulvik Hevea Transport»**
*1985: Overført til reg. i Panama
*1997: Solgt til Tuna-Pac Inc., Port Vila, Vanuatu. Ombygd til M/Fi. Omdøpt **«Powerful Viking»**
*2005: Reg.havn endret til Rarotonga, Cook Island
*2017: Hugget opp

## Referanser


## Kilder
* 
* 

## Eksterne lenker
* 
* 
* Salgsannonse fra Pacific Boat Brokers.
* Bilde av «Ulvik» til kais i Odda.
MS «Halsnøy» (1957)

**MS «Halsnøy»**, nå **«Sagafjord»**, er et motorskip bygget i 1957 for Hardanger Sunnhordlandske Dampskipsselskap. «Halsnøy» gikk på Kvinnheradruten i HSD frem til 1981.

Etter levering gikk Halsnøy i den nyåpnede fergeruten over Bjørnefjorden. Men etter noen få år gikk den over i Kvinnheradruten mellom Bergen/Osøyro og Kvinnherad, og det var her «Halsnøy» gjorde lengst tjeneste i HSD.

På 1980-tallet ble «Halsnøy» blant annet brukt som støttefartøy i oljeindustrien. Den ble senere bygget om som et restaurantskip og siden 1990-tallet har den gått på Roskildefjorden som restaurantskip under navnet «Sagafjord».

## Kilder
* 
* 
* 
* 
* Sagafjord.dk
* 
* 

## Eksterne lenker
* 
* 
* Video av «Halsnøy» i rute Os - Herøysund i 1980.
* Bilde av «Halsnøy» på Vågen i Bergen
* Bilde av «Halsnøy»  i Uskedalen
Anton Praetorius

**Anton Praetorius** (født 1560 i Lippstadt i Tyskland, død 6. desember 1613 i Laudenbach an der Bergstraße) var en tysk prest,  reformert teolog, forfatter og motstander av hekseforfølgelse og tortur.

## Liv og virke
### Bakgrunn
Antons far var Matthes Schulze fra Lippstadt. Som 13-åring opplevde han en hekseprosess med bruk av tortur, noe som gjorde et dypt inntrykk på ham og satte i gang tankeprosesser. Om lag i 20-årsalderen oversatte Anton sitt navn til latin, og kalte seg fra da av Praetorius.

Han giftet seg i 1584, ble lærer og i 1586 rektor ved latinskolen i Kamen. I 1585 fødte hans kone Maria sønnen Johannes.

### Geistlig virke
I 1587 ble han luthersk diakon i Worms, og i 1589 annenprest ved Katharinenkirche i Oppenheim.

I 1588 hadde han allerede tilsluttet seg den reformerte tro (kalvinismen), som kom nærmere hans egen oppfatning av Kristi budskaps radikalitet.Anton Praetorius var den første reformerte prest i landsbyen Dittelsheim, hvor han i 1595 forfattet han den eldste beskrivelse av *1. Große Fass im Heidelberger Schloss* på latin. Han priste det som et symbol for den kalvinistiske tros overlegenhet.

I 1596 ble Praetorius fyrstelig hoffpredikant i Birstein ved Frankfurt am Main. Året etter ble han utnevnt til medlem av heksedomstolen. Under en prosess mot en kvinne protesterte han mot torturen og klarte å få prosessen avsluttet og kvinnen satt fri. Dette er det eneste kjente tilfelle man kjenner til hvor en geistlig krevde at torturen måtte stoppe midt i prosessen og lyktes med det.

Praetorius mistet sitt embete som hoffpredikant og ble i 1598 prest i Laudenbach. I 1598 publiserte han boken *Von Zauberey und Zauberern Gründlicher Bericht* under pseudonymet Johannes Scultetus, sønnens navn.

I 1602 brukte han sitt eget navn som forfatter i forbindelse med utgivelse av andre opplag av *Gründlicher Bericht*. Da det tredje opplaget ble utgitt i 1613 var det inkludert et personlig forord. I 1629 publiserte ukjente personer et fjerde opplag av *Bericht über Zauberey und Zauber*.

## Verk av Praetorius
**Vas Heidelbergense*, Heidelberg, oktober 1595 
**De pii magistratus officio*, 1596

## Referanser


## Litteratur
* Hartmut Hegeler: *Anton Praetorius, Kämpfer gegen Hexenprozesse und Folter*, Unna 2002, ISBN 3-9808969-4-3
* Hartmut Hegeler und Stefan Wiltschko: *Anton Praetorius und das 1. Große Fass von Heidelberg*, Unna 2003, ISBN 3-9808969-0-0

## Eksterne lenker
* Anton-Praetorius.de
* Fass-Heidelberg.de 
* Grundig utgreiing om trolldom og trollmenn   – 1613 original tekst
* https://web.archive.org/web/20060614094255/http://www.ub.uit.no/fag/historie/hekseprosesser.html
Kvantedatamaskin

En **kvantedatamaskin** bruker kvantemekaniske fenomener, slik som superposisjon og kvantesammenfiltring, til å utføre beregninger. En kvantedatamaskin er fundamentalt forskjellig fra en klassisk datamaskin. Den minste enheten i en kvantedatamaskin kalles en qubit.

For å fungere må kvantedatamaskinen være ekstremt kald, med temperatur ned mot det absolutte nullpunkt. Disse maskinene vil dermed ikke erstatte klassiske datamaskiner, men vil brukes i tillegg for noen få algoritmer som er tunge å løse klassisk, f.eks. faktorisering av tall og simulering av kvantemekaniske systemer.
Rolf Brahde

**Carl Rolf Brahde** (født 15. mars 1918 i Tvedestrand, død 25. mai 2009) var en norsk astronom ved Universitetet i Oslo. Brahde hadde ansvar for utbyggingen av solobservatoriet på Harestua utenfor Oslo, og var ansvarlig for instrumentering (Brahde hadde tittelen observator), databehandling og astronomiske beregninger. Han hadde ansvar for å beregne Almanakk for Norge frem til 1991. I en årrekke var Brahde den fremste popularisatoren av astronomi i Norge, og han skrev en lang rekke artikler og bøker.

## Referanser
Gunnar Knudsens første regjering

**Gunnar Knudsens første regjering** ble utnevnt i statsråd 18. mars 1908 samtidig med at Jørgen Løvlands regjering ble innvilget avskjed. Regjeringsskiftet fant sted 19. mars. 

Bakgrunnen for regjeringsskiftet hadde vært oppløsningen av Stortingets Venstreforening på Knudsens initiativ, som hadde som formål å eliminiere partiets moderate og samlingsvennlige elementer for å gjenopprette et uavhengig Venstre. Deretter etablerte Knudsen en ny gruppe, kjent som det Konsoliderte Venstre, under ledelse av han og Carl Berner. Dette førte til at Løvland og de som støttet hans regjering, samt de "opposisjonelle" som Johan Castberg, ble utestengt fra gruppen. Mange av de utestengte gikk etter dette sammen, og dannet partiet Frisinnede Venstre. Dette førte til at Venstre ikke lenger støttet Løvlands regjering, som dermed måtte gå av.

Knudsens første regjering, til stor forskjell fra hans andre, var en mindretallsregjering utgått fra Venstre med støtte fra Arbeiderdemokratene (Da enda under navnet De forenede norske Abreidersamfund). Regjeringen var dermed avhengige av støtte fra Stortinget for å kunne fortsette. Knudsen la opp til det som ble regnet som en radikal politikk, og regjeringen ble stort sett sittende på grunn av støtten fra Arbeiderpartiet. Dette førte til innførelsen av offentlig sykehusforsikring i 1909, og samme år vedtok Stortinget konsesjonslovene. Disse lovene regulerte oppkjøp av vassdrag, og de første lovene ble vedtatt allerede i 1906 og er kjent som panikklovene. Konsesjonslovene ble satt opp for å hindre at utenlandske eiere skulle kjøpe opp norske vassdrag, noe som hadde vært et problem tidligere. I 1906 eide utlendinger 3/4 av alle utbygde vassdrag i Norge. I konsesjonsloven av 1909 ble det satt opp reguleringer for ervervelse av bergverk,  og skogeiendommer, samt regulering av vasskraftutbygging. En endring i konsesjonsloven av 1909 var at den nå også omfattet norske aksjeselskap, og ikke bare utenlandske selskaper. 

I 1909 gikk Carl Berner av som Venstres formann, og ble etterfulgt av Knudsen. Knudsen skulle inneha formannskapet fram til 1927. Dermed var Knudsen formann inn i stortingsvalget i 1909, som ble et nederlag for Venstre. De fikk rett i overkant av 30% og fikk 46 mandater, noe som var en nedgang på 27 mandater siden forrige valg. Valget ble vunnet av Høyre i samarbeid med Frisinnede Venstre, som sammen endte opp med 64 mandater. Valget i 1909 var også det første valget i Norge der kvinner hadde begrenset stemmerett for første gang.

Knudsens regjering søkte avskjed den 27. januar 1910, etter at valget ikke hadde gitt dem tilstrekkelig støtte til å fortsette. Avskjedssøknaden ble innvilget av kongen i statsråd den 1. februar, og regjeringsskiftet fant sted 2. februar. De ble etterfulgt av Wollert Konows regjering.

## Regjeringsmedlemmer

## Se også
* Gunnar Knudsens andre regjering

## Referanser



## Eksterne lenker
* Gunnar Knudsens første regjering hos regjeringen.no
Toftir

**Toftir** (foreldet dansk skrivemåte: *Tofte*) er en bygd på Færøyene. Den ligger ved innløpet til Skálafjørður på Eysturoy. Toftir ligger i Nes kommuna og danner en sammenhengende bebyggelse med nabobygda Nes i sør. Den 1. januar 2021 hadde Toftir 942 innbyggere.

Toftir er en viktig fiskerihavn, ikke minst fordi Færøyenes ferskfiskauksjon holder til her. Toftir har fiskemottak som tilvirker klippfisk, så vel som pakkeri og eksportforretning.

Toftir har vært bebygd i hvert fall siden middelalderen. Stedet er første gang nevnt i lensregnskapene for Bergenhus len fra 1566/1567. Stedsnavnet har samme rot som «hustufter», men kan ha hatt en bredere betydning om et bosted i eldre færøysk, og ikke nødvendigvis vise til ødegårder.

Toftir har et flerbruksstadion oppe i fjellsiden i Svangaskarð, som stod ferdig i 1980. Stadionet er hjemmebane for fotballaget B68 Toftir. Færøyenes herrelandslag i fotball spilte også sine hjemmekamper i Svangaskarð frem til Tórsvøllur i Tórshavn stod ferdig i 2000.

Den raskeste veiforbindelsen til Tórshavn er via en undersjøisk tunnel, som åpnet i 2020.

## Referanser


## Eksterne lenker
*
Tombøya

**Tombøya** er ei øy i Vansjø i Våler kommune i Østfold og dekker et areal på 267 dekar.

I 1594 fikk øya navnet *Lille Løvøen*, mens naboøya Burumøya het *Løvøen*. Gjennom hele 1600-tallet, 1700-tallet og fram til 1845 hørte øya til Tomb herregård, derav navnet *Tombøya*. På begynnelsen av 1800-tallet var det fast bosetning på Tombøya. Nøyaktig når øya ble fraflyttet er uvisst, men det antas at det dyrkede arealet på 12 dekar ble overtatt av oppsitteren på Burumøya.

Tombøya har per 2006 ingen hus- eller hyttebebyggelse, og har heller ikke veiforbindelse til fastlandet. Øya er fremdeles i privat eie, og inngår i Sandå og Henestangen naturreservat.

Vansjø har mange øyer, holmer og skjær, og de nærmeste naboøyene er Gressøya i nord og Burumøya i vest.

## Litteratur
**Historisk atlas over Råde*, Sverre Oskarson, 2001
**Tur- og fritidskart over Vansjø*, Statens kartverk Østfold, 1994
**Båtsportkart over Vansjø*, Råde Bok og Foto, 1987
Loksodrom

En **loksodrom** (av gresk *loxos*, «skeiv», og *dromos*, «løp») er i matematikken ei linje som trekkes på en sfæroid flate slik at den skjærer alle meridianer med samme vinkel. Den har form som en spiral som gjennom et uendelig antall vridninger nærmer seg polene uten noen gang å treffe dem.

Potugiseren Pedro Nunes var den første som undersøkte loksodromens egenskaper, men det var først etter at differensialregninga ble utvikla, at loksodromen ble underkasta en mer utførlig behandling av Jacques Bernoulli og Colin Maclaurin. 

Innafor navigasjon spiller loksodromen en viktig rolle. Hvis et skip seiler etter en fast kurs, vil skipet beskrive en loksodrom på jordoverflata. Med såkalte loksodromiske tabeller kan da skipets posisjon til enhver tid bestemmes, når en kjenner den tilbakelagte distansen. På kart som er konstruert med merkatorprojeksjon er alle loksodromer rette linjer. Loksodromen vil vel å merke ikke være den korteste avstanden mellom to punkter på jordoverflata. Særlig over lange avstander vil loksodromen avvike mye fra storsirkelen, som er den korteste vegen.
Marc Girardelli

**Marc Girardelli** (født 18. juli 1963 i Lustenau, Vorarlberg) er en tidligere alpinist. Han har vunnet verdenscuprenn i samtlige disipliner. Han representerte både Østerrike og Luxembourg i løpet av karrieren.

## Karriere

I OL 1992 i Albertville tok han sølv i både storslalåm og Super-G.
Han har i tillegg elleve medaljer fra VM i alpint (fire gull, fire sølv og tre bronse) i perioden fra 1985 til 1996.

Hele fem ganger vant han verdenscupen sammenlagt (1985, 1986, 1989, 1991 og 1993).

## Resultater i verdenscupen i alpint

### Enkeltseire
Totalt har Marc Girardelli 46 verdenscupseire (3 i utfor, 9 i super-G, 7 i storslalåm, 16 i slalåm og 11 i kombinasjon).

### Sammenlagtplasseringer

## Se også
* Liste over mestvinnende verdenscupvinnere i skisport
* Liste over verdenscupvinnere i alpint for menn

## Referanser


## Eksterne lenker
* 
* Marc Girardellis hjemmeside
Gøtugjógv

**Gøtugjógv** er et tettsted på Færøyene, beliggende på nordsiden av Eysturoy. Tettestedet har 43 innbyggere (per juli 2015). 

Nye Gøta kirke ligger i tettstedet. Kirken er utsmykket av Tróndur Patursson.

## Referanser


## Eksterne lenker
* Gøtugjógv / Faroe Islands / faroeislands.dk
Hess Corporation

**Amerada Hess** er et oljeselskap med hovedkontor i New York, USA, og ble grunnlagt i 1919. Selskapet leter, utvinner, transporterer og raffinerer olje og har 1362 bensinstasjoner, hovedsakelig på USAs østkyst.

Selskapet er rangert som verdens 263. største selskap (Fortune 500, 2011).

Hess Norge var noen år deleier av Valhall og Hod-feltene i Nordsjøen, men disse andelene ble solgt til Aker BP i oktober 2017.

## Referanser


## Eksterne lenker
* 
*
Osloer Straße

**Osloer Straße** (Oslo-gaten) er en gate i delbydelen (ortsteil) Gesundbrunnen, i bydel Mitte i Berlin. Den går fra Louise-Schroeder-Platz over kryssene med Drontheimer Straße (Trondheim-gaten) og Prinzenallee til krysset med Grüntaler Straße i den østlige delen av bydelen. Der går den over i Bornholmer Straße. På midten går den over kanalen Panke med Osloer-Straßen-Brücke.

Gaten er del av den ytre gateringen som ble utarbeidet med byplanen fra 1862 (Hobrecht-planen).

Den ble oppkalt etter den norske hovedstaden i 1862 og het opprinnelig Christianiastraße. Etter at Christiania hadde skiftet navn til Oslo i 1924, fikk gaten sitt nåværende navn i 1938.

Osloer Straße undergrunnsstasjon er endestasjon for metrolinjen U9.

## Referanser
Tomasz Hajto

**Tomasz Nikodem Hajto** (født 16. oktober 1972 i Maków Podhalański) er en polsk fotballtrener og tidligere spiller.

Hajto er forsvarsspiller, og han har spilt 62 landskamper og scoret 6 mål for .

## Biografi
Tomasz Hajto spilte i Polen fram til 2000 da han skrev kontrakt med den tyske klubben Schalke 04. Her var han i fire år før han foran 2004/05 sesongen gikk til en annen tysk klubb, Nürnberg. 

Den 28. juli 2005 gikk han gratis til den engelske klubben Southampton. Han debuterte for klubben fra Sørøst-England den 6. august 2005 i en kamp mot Wolverhampton. Etter at George Burley ble ny manager i Southampton i desember 2005 ble det mindre spilletid på Hajto, og han gikk gratis til Derby County den 27. januar 2006. Sin første kamp for denne klubben var 28. januar 2006 mot Colchester United i den engelske FA-Cupen.

## Karriere som spiller

## Referanser


## Eksterne lenker
* 
*  Tomasz Hajto Spillerprofil på 90minut.pl
Sakristi

**Sakristi**, fra middelalderlatin *sacristia*, «som har med de hellige ting å gjøre», er et rom i en kirke som ligger i tilknytning til koret. Dette rommet er brukt til å oppbevare alterbøker, messeklær og hellige kar og er omklednings- og oppholdsrom for presten. Rommet kan også brukes til kirkelige handlinger som ikke er offentlige. Rommet ble i eldre tid også kalt skrudhus.

I den romersk-katolske kirke kalles klokkeren eller kirketjeneren *[[sakristan]]*, det vil si «den som fører oppsyn med sakristiet».

## Referanser


## Litteratur
*Ahlstrand, Jan Torsten (1976): *Arkitekturtermer*. Lund: Studentlitteratur, ISBN 91-44-02852-0
HB «Teisten» (1961)

**HB «Teisten»** er en hydrofoilbåt bygget i 1961 for Hardanger Sunnhordlandske Dampskipsselskap. Båten var bygget i aluminium og var den første hydrofoilbåten i HSD.

I 1961 gikk «Teisten» i daglig rute mellom Bergen og Sunnhordland. Avgang fra Bergen var 10:45 og 16:30 alle dager og reisetiden til Leirvik på Stord var 1,5 time.. Etter et kort opphold på Leirvik gikk «Teisten» videre til Tittelsnes hvor den korresponderte med buss til Haugesund. Dagens siste tur gikk videre til Ølen og Skånevik. Om vinteren ble Skånevik sløyfet fra første avgang om morgenen, og siste avgangen fra Bergen fremskyndet til 15:00. Årsaken til dette var at hurtigbåtene ikke hadde lov til å gå etter mørkets frembrudd.

## Teknisk informasjon
*Byggeår: 1961
*Bygget av: Cantiere Navale e Officine Ferrotiarie Leopoldo Rodriguez, Messina (# 074)
*Brutto RT: 55
*Netto RT: 30
*PC: 64
*Dødvekttonn: 
*Lengde: 19,6 meter
*Bredde: 4,9 meter
*Dybde: 2,0 meter

*Motor: 12cyl. 4T Daimler-Benz DM, 1350 brutto HK

## Historie
*1961: Juli: Levert som «Teisten» til HSD, Bergen
*1969: 22. oktober: Grunnstøtte på Noreskjær i Bjørnafjorden på reise Ølen–Bergen med 36 passasjerer + mannskap. Kondemnert.
*1970: 27. januar: Solgt av assurandørene tilbake til byggeverftet med tanke på reparasjon. Skal senere være satt i fart i Messinastredet som **«Freccia Di Reggio»**.
*1972/73: Leid ut til Thames Arrow Express og Red Funnel for fart på strekningene London–Greenwich og Southampton–Isle of Wight.
*1990: Eid av Aliscafi S.N.A.V., Messina, Italia
Videre skjebne er ukjent.

## Referanser




## Kilder
* 
*
Kitzbühel

**Kitzbühel** er en by i det østlige Nord-Tirol i Østerrike. Kitzbühel er forvaltningssetet for distriktet med samme navn.

Kitzbühel er et av Østerrikes mest kjente vintersportssteder. Det ligger mellom Hahnenkamm (1712&nbsp;moh) og Kitzbühler Horn (1996&nbsp;moh). Hahnenkamm er arrangementssted for de årlige verdenscuprennene i alpint, Hahnenkammrennene. 

Om sommeren er Kitzbühel vertsby for en ATP-tennisturnering på grus, Generali Open.

Berømte innbyggere inkluderer alpinistene Christl Haas, Ernst Hinterseer, hans sønn Hans Hinterseer , Herbert Huber og Toni Sailer samt fotballspilleren Franz Beckenbauer.

## Kunst og kultur
Den første turen til United Buddy Bears var til Kitzbühel i 2004. Deretter fulgte den første turen ut i "den store verden" – hvor bjørnene dro til Hongkong og mange andre hovedsteder på alle de fem kontinentene.

## Referanser


## Eksterne lenker
*